ב"ה

קבלה ממורי מהר"י ב"ש זלה"ה שבעו"ה נפטר יום א' דשבועות שהוא יום ד' שנת תק"ך לפ"ק לבטל חלום רע וכו'.

סידור כת"י של הרה"ק מוהר"ר אברהם שמשון זצוק"ל זי"ע מראשקוב בן הרה"ק התולדות יעקב יוסף זי"ע בסדר ברכת כהנים

ובאמת מרן הקדוש הריב"ש טוב, קודם פטירת נשמתו אמר אל תבואני רגל גאוה ואמר והתמכרתם שם בלבך לאיבך שאתה תחשוב בכל עת בלב נשבר ותחשוד אותך שאתה נמסור ומכור לאיביך ליצר הרע לעבדים לשפחות כי כל מעשיך לקבל פרס בבחינות עבד ושפחה כל זה תחשוב בלבך כי והתמכרתם כתיב ולא כתיב ונמכרתם בלבבכון תחשבון דאתון זבינין ואז ואין קונה כתיב לית מאן דכיל לשלטאה עלייכו עיין זוהר חדש ואמר בזה הלשון ואין קנה כשתהיה לבבבם נכנע ונשבר ושפל כי תחשוב בלבך שאתה מלא רע ונמכור ומסור ביד הרע וכל מצותיך הם לקבל פרס לעבדים ולשפחות הולכין ועדיין לא עשית רצון ותענוג לבוראך מימיך אז ואין קנה וועט נישס קיין מאכט אין קיין שליטה האבין אויף דיר קיין שום רע קיין משטין ומקטרג אין דיא וועסט דבוק זיין בחי החיים ובזה יצאה נשמתו ביום ראשון של חג השבועות קודם התפלה שנת שכר לפ"ק

היכל הברכה פרשת כי תצא קכט, ב באד"ה ויראו

סיפר לי אאמו"ר שמרן מהר"י זצ"ל היה מדבר מהבעש"ט בשולחנו הטהור בליל ב' דשבועות מזה מוכח שקבלתו היתה שנפטר הבעש"ט ביום ב' דשבועות ולא כהאומרים שנפטר ביום א' דשבועות והוא היה המקבל הרביעי מהבעש"ט כי אביו רב שר שלום היה תלמיד הרה"ק ר' שלמה לוצקר שהיה תלמיד המגיד ממעזריטש זצ"ל תלמיד הבעש"ט

אבד"ק פרוביזנא

אבי הק' (הפחד יצחק מביאין) היה נוהג לשוחח בחג השבועות מהבעש"ט הק' לגבי יום הסתלקותו של הבעש"ט הק יש מי שאומרים שהסתלק ביו"ט ראשון של שבועות ויש אומרים שביו"ט שני של גלויות הסתלק. גם במשה רבינו נאמר ולא ידע איש את קבורתו (דברים לד ו) וכן לגבי זמן מתן תורה נחלקו בגמרא אם בששי בחודש ניתנו עשרת הדברות לישראל או בשבעה בו (שבת פו) יום אחד הוסיף משה מדעתו (שם פז) אבי הק' אמר כמה פעמים כי הסתלקות הבעש"ט הק' היתה ביום השני של החג ורמז לזה יסוד צדיק בשבעה נעלם.

מרשימות הרה"ח מוהר"ר דוב לומיר ז"ל

בליל ב' אחר הקידוש אמר העולם מסופקים אם יארצייט הבעש''ט זי''ע הוא ביום א' או ב' דשבועות אדמו"ר הזקן פחד יצחק זי"ע נבג"מ אמר שזה שנאמר על משה רבינו ע"ה ולא ידע איש וגו' נוכל לומר גם על הבעש"ט הק' זי"ע שלא נודע יום קבורתו אך הדעת נוטה שיארצייט שלו ביום ב' דחג השבועות כי הוא היה בבחינת יסוד צדיק בשבעה נעלם זה יום ב' ז' לחודש

הרב החסיד רבי חיים יצחק וויינרעב ז"ל באגרת ששיגר אל הגה''ח רבי אליעזר רבינוביץ ז"ל ביום ט' סיון תש"י

עוד סיפר (כ"ק אדמו"ר מוהר"ר מרדכי שלמה זצ"ל מבואין) כי עוד בשנת תרמ"ה אמר אביו הק' נ"ע הנה יש אומרים יארצייט הבעש"ט ביום א' דשבועות ויש אומרים ביום ב' דשבועות והוא הכריע על יום ב' כי יסוד צדיק בשבעה נעלם.

הרב החסיד רבי חיים יצחק וויינרעב ז"ל באגרת ששיגר אל הגה''ח רבי אליעזר רבינוביץ ז"ל י' סיון תשי"א

יש שינוי דעות בדבר יום פטירתו אם יום א' או יום ב' דשבועות ומספרים כי במלאות יב חודש לעת פטירתו נאספו התלמידים לחוג את יום עליית נשמתו, יומא דהילולא ונפלה מבוכה ולא יכלו לעמוד על נכון אם נפטר ביום א או יום ב זה אומר בכה וזה אומר בכה אז נמנו וגמרו כי הוא בבחי ולא ידע איש את קבורתו

הגה"ח מוהר"ר ראובן ז"ק מו"ץ אוסטילע בספרו כרם ישראל עמוד 12

וקרוב לשער כי נסתלק בשעת בין השמשות.

ספר רבי ישראל בעל שם טוב ת"א תש"ט

רבינו הבעש"ט נסתלק ביום חג השבועות דשנת תק"ך אמנם מסופקני אם ביום א' או ביום ב' דחג השבועות אבל זה ודאי שזמן הסתלקותו היה בחג השבועות

תורת שלום שיחות כ"ק אדמו"ר הרש"ב מליובאוויטש עמוד 83

אין לנו קבלה מתי היתה ההסתלקות ביום הראשון של חג השבועות או ביום השני אבל יש ראיות שהיה זה ביום הראשון ממאמר החסידים שיום המתלקות הבעש"ט יום שנטלו בו המאורות היינו יום שנתלו המאורות יום רביעי והסתלקות הבעש"ט היו קוראים נטלו בטי"ת ובשנת תק"כ היה יום רביעי היום הראשון של שבועות

ספר השיחות תרצ"ט עמ' 333

הצדיק המפורסם ר' ישראל בעש"ט ממעזיבוז. ז' סיון ה' אלפים תקי"ט

דור דור ודורשיו מערכת י' סימן תתתמא

ביום ב' שבועות וכו' ז' סיון וכו' ובו פטירת הצדיק הקדוש הבעל שם טוב זי"ע תק"כ

דבר יום ביומו להרה"ח מוהר"ר חיים קנאלער ז"ל מפרעמישלא

ז' סיון רבינו ישראל ב"ר אליעזר הבעש"ט מעזבוש תק"כ

הילולא דצדקיא להרב מוהר"ר ראובן מרגליות ז"ל

מור"ר ישראל בעש"ט ז"ל וכו' ובדביקות ובמסירת נפש עלה נשמתו למעלה (לי"א ביום ו') ביום ז' סיון תקי"ט או תק"כ ומנוחתו כבוד במעזביז זי"ע ועל כי"א

מליצי אש לז' סיון

מוח"ז הק' מוהר"ם ממשערנאביל זי"ע אמר שהוא מאמין באמונה שלימה כל התנוצצות הרהורי תשובה שיהי' לכל א' בישראל עד ימות המשיח הכל הוא מכחו של מרן הבעש הק' זי ע שהי' רבן של כל ישראל ומקובל בידינו שכאשר נסתלק הבעשט זי"ע הלך תלמידו הק' מהור"ר וואלף קיצעס זי"ע ללוותו בצירוף שאר החבריא ופתח הק' את פיו ואמר איזה שבח נאמר על רבינו הק' אס האר"י הק' לא הי' גדול מכפי המבואר בכתביו היינו רואים יותר אצל רבינו הק' ובאם לא הי' כתובה בתורה לא קם כמשה כו' וצוה לילך עם המטה הק' זי"ע ועת פטירתו היה ביום ב' דשבועות דשנת תקך לזכר עולם יהיה צדיק.

אור הנר דף יב עמוד ג להרה"ח מוהר"ר יצחק מרדכי פאדוואה ז"ל פיעטרקוב תרס"ח

רבינר הבעש"ט ז"ל הוא מילא אחרי האר"י ז"ל לגלות האלקות בעולם השפל התחתון הזה בכל פרט ופרט כי כל אשר גילה האר"י ז"ל הוא בשמים ממעל בעולמות העליונים ואורות העליונים ולא כל מוחא סביל דא להשיג אשר למעלה והבעש"ט ז"ל גילה את האלקית בארץ ועלה השמימה בשנת תק"כ ז' סיון זי"ע ועכ"י

היחס מטשערנאביל פרק ג' אות ט' עומד 22 להגה"ח מוהר"ר מוהר"ר אהרן דוד טווערסקי ז"ל אבד"ק גארשקוב

הרה"ק ר' שלמה חיים זי"ע מקאיידנאוו היה אצל קה"ק רבינו ברוך ממעזבוז ממנין שלו בליל חג שבועות שהיה דרכו בקודש לומר תיקון שבועות במנין ולומר הקדישים מחמת הילולא של זקינו קה"ק הבעש"ט ז"ל. דברי שלום הקדמה

בוצינא דנהורא החדש

הרב ר' ברוך ממעזביז זצללה"ה זי"ע היה דרכו לומר תיקון שבועות במנין ולומר הקדישים מחמת הילולא של זקינו הבעש"ט זי"ע. (מעשי רב) אבל אני שמעתי מפי הרב הצדיק מבאיאן (מוהר"ר אברהם יעקב מלבוב) שליט"א ששמע מזקינו מריזין שאין יודעים על בריו אם ביום א' רו ביום ב'. מקום מנוחתו בק"ק מעזביז

כפתור ופרח להרב מוהר"ר יצחק אייזיק רוזנשטיין עמוד י ירושלים תרצ"ז

הרב מהרי"ם ממעזבוז (נכד מרן הרר"ב זי"ע) כתב וז"ל, היאר צייט של הבעש"ט הוא ביום א' דשבועות, כי ידוע בבירור אשר הוא נפטר ביום ד', ויום ד' בודאי א' דשבועות, כי יום ב' דשבועות אי אפשר לחול ביום ד', ושנת פטירתו היה שנת תק"כ. ומנהג הבעש"ט היה תמיד ביום א' דשבועות ליתן משקה להעולם, ואמר בזה הלשון אני נותן מאריטש בעד קבלת התורה, ובחג השבועות האחרון יום פטירתו שלח אודות משלה ילא רצה המוכר ליתן בהקפה, ואמר הבעש"ט אין שלטון וכו' (קהלת ח') עכ"ל

ספר בעש"ט עה"ת במקור מים חיים פרשת כי תבא אות יב

מה ששגור בפי הבריות שהיארצייט של הבעש"ט הוא ביום ב' דחג השבועות הוא טעות גמור, כי קבלה בידי שביום ד' של ימי השבוע נפטר, ויום ד' אינו רק ביום ראשון דחג השבועות

אהלי צדיקים עמוד ח

אמר אחד מהיושבים בהתוועדות אשר מקובל אצל אנשי וואהלין כי הבעש"ט נסתלק ביום ד לשבוע וסימנך ביום שנתלו המאורות ולפי זה ברור כי הסתלקות מורנו הבעש"ט היה ביום הראשון דחג השבועות כי הקביעות דחה"ש בשנת תק"כ היה בימים ד' וה' והשיב כ"ק אדמו"ר הריי"צ כי עתה נתיישב לי פירוש המלות שאמר רבנו הגדול בעל התניא ביום השני לצאתו מהמאסר שהיה ביום הרביעי בשבוע בו ניטלו המאורות בטי"ת היינו יום השבוע של הסתלקות מורנו הבעש"ט ובו נתלו המאורות בתי"ו היינו יום שחרורו.

לקוטי דיבורים

הוד כ"ק רבינו הזקן היה קורא את סעודת היום השני דחג השבועות בשם סעודת הבעש"ט.

ספר השיחות תש"ה עמוד 117

ושמעתי מכ"ק אדמו"ר מסקווירא זצ"ל שקבלה בידו שהבעשטה"ק זי"ע ועכ"י נסתלק ביום א' דשבועות והעלימו עין מפני המון כדי שלא לקברו ע"י עכו"ם וקברוהו ביו"ט שני ע"י תלמידיו הקדושים.

נטעי גבריאל הלכות יו"ט חלק א עמוד תיח

בהסתלקות הבעש"ט ירד חושך לעולם, ועד כדי כך שחשבו שכבר פנה היום, ומכאן המבוכה אם נסתלק ביום א' או ביום ב', אדמו"ר רבי יעקב יוסף מסקווירא זצ"ל

באור החסידות שנה א עמוד 170

בתקופה ההוא האיר כוכב מזהיר, אור שבעת הימים מאת קודש הקדשים רבינו ומאורינו מרן רבי ישראל בעל שם טוב, זכותו יגן בעדנו, בעיר מעזיבוז, שיטה חדשה, בעבודת הקדוש ועבודת הבורא יתברך, בשם חסידות, והאיר בתורתו ועבודתו, את כל העולם, והעמיד תלמידים צדיקים וגאוני ארץ, ונמשכו אליהם אלפי אנשים, ועד היום אנו חיים והולכים בדרך הבעש"ט הקדוש, וכן יהיה עד שיבא משיח. נשמתו עלתה למרום ביום ב' דחג השבועות תק"ך.

דברי מתתיהו ובית דוד להגה"צ המקובל מוהר"ר מתתיהו דייטש זצ"ל מגדולי חסידי הרה"ק ר' דוד בידרמאן זי"ע מירושלים עמוד 76

סיפורים מבעש"ט הקדוש זי"ע ועכי"א בן הרה"צ מוה"ר אליעזר זל"ה וטרם התגלותו התחבא א"ע במבואות בין קיטוב וקאסיב ונפטר בעיר מעזביז נסתלק בשנת תק"כ ב' דשבועות. ונטמן במעזביז, ורבו הי' אחיה השילוני אשר למד גם עם אליהו זלה"ה ואחיה השילוני הי' מיוצאי מצרים ומבית דינו של דוד המע"ה

הקדמת הספר דברים ערבים

ביום א דשבועות הוא היאר צייט של רבנו הבעש"ט זצללה"ה זי"ע

כת"י של א' מחסידי הרה"ק הזרע קודש מראפשיץ שרשם על גליון סידור רבי שבתי שלו. היכל הבעש"ט כסלו תשס"ו עמוד ט

והבעש"ט זיע"א בא להשלים תיקון אורות הכלים שהיו צריכים לתקן על ידי הלוחות ולכן נפטר בז' סיון יום ב' דשבועות ביום בו עלה מרע"ה לקבל לוחות ראשונות להורות שזו היתה תכלית ירידתו לעולם.

הגה"ח מוהר"ר רפאל משה לוריא ז"ל נמקיי הדעת בירושלים מראשי ישיבת שער השמים בספרו אור המקדש עמוד קסג

רבינו מרן ר' ישראל בעש"ט ממעזיביז, נפטר ז' סיון תק"כ

שו"ת פרי יהושע (תש"ט) להרה"צ מוהר"ר מנחם צבי אייכנשטיין זצ"ל הרב דק"ק סנט לאויס עמוד צח

הגהצה"ק ר' נפתלי צבי האראוויטץ מראפשיטץ בעמח"ס זרע קודש ואילה שלוחה תלמוד להגה"ק בעל החוזה מלובלין ז"ל ולהגאון מוה"ר ר' משולם מטיסמניטץ ואמר עליו תלמודו הגה"ק בעל ד"ח ז"ל שנתקיים בו הפ' ובא השמש וזרח השמש כי ביום ז' סיון תק"כ שנפטר בו הבעש"ט ז"ל הוא נולד

זכרון צדיקים (תרצ"ו) י"א אייר

הרה"ק מוהר"ר יוחנן מראחמיסטריווקא זצוק"ל קרא לבנו בשם ישראל מרדכי, ישראל על שם הבעש"ט מפני שנולד בז' סיון יומא דהילולא של מרן הבעש"ט הקדוש, מרדכי על שם כ"ק אדמו"ר מזלטפאלי זצ"ל

בספר קול מנחם קאלוב נרשם ד"ת שאמר בשלחן הילולת הבעש"ט הק' ביום ז' סיון

בספר מדור אל דור עמוד ט' וכן בספר רבי לוי יצחק מבארדיצוב עמוד קנט וכן בספר רבינו הקדוש מצאנז וכן בספר הגורן (ברדיטשוב תרנ"ח) עמוד 91, וכן בספר גזע תרשישים לבוב תרס"ה עמוד ח, אוצר ישראל (תרס"ז) ערך פולנאי עמוד 202 בכל אלו נרשמו ז' סיון יום שני של שבועות כיומא דהילולא של הבעש"ט

אכתוב קצת מפטירתו שהיה הסתלקותו ביום א' דשבועות. ובפסח שקודם זה היה הרב מ' פנחס מקאריץ אצל הבעש"ט ונחלש מעט (הרה"ק ר' פנחס מקאריץ), ומפני זה בערב יו"ט האחרון של פסח היה שקלא וטריא אצלו אם לילך למקווה או לא, והסכימה דעתו שלא לילך. וביום ז' של פסח בתפלה ראה איך שנגזר על הבעש"ט שיסתלק בקרוב, מפני התעצמותו מאוד נגד כת הש"ץ, כמבואר לעיל במעשה יוה"כ שרצו לשרוף ש"ס בבלי.

והתחיל הרב מו"ה פנחס להתעצם בתפילה ולא הועיל. ונתעצב מאוד על שלא הלך למקווה, כי אילו ראה דבר זה במקווה, לדעתו היה מועיל לזה.

ואחר התפילה שאל הבעש"ט אותו אם הלך אתמול למקווה, ויאמר לא, ויאמר הבעש"ט כבר נעשה מעשה ואין אחר מעשה כלום.

ואחר הפסח היה לו חולי השלשול, ועם כל זה היה מתחזק מעט להתפלל לפני התיבה. ואותם התלמידים שהיו מוחזקים שיתעצמו בתפילה לא הודיעם כלום, ושלח אותם למקומות אחרים והרב מוה"ר פנחס הנזכר לא נסע לביתו.

בליל שבועות נאספו אנשי סגולתו להיות נעורים כל הלילה לתקון האר"י ז"ל, ואמר לפניהם דברי תורה על עניין הסדר (של תיקון ליל שבועות) ועניין מתן תורה. בבוקר שלח לאנשי סגולתו שיתאספו כולם, וצווה לר' ליב קעסלער, ועוד אחד ששכחתי שמו, שיתעסקו בקבורתו. ולימד אותם על גופו על כל אבר הראה להם סימנים איך נפשו נשאלת ונפטרת מאבר זה, ואח"כ מאבר אחר, כדי שיהיו מבינים על החולה, כי הם היו מאנשי חברא קדישא.

וצווה שיכניסו מנין להתפלל עמו, וצווה שיתנו לו הסידור, ואמר אשתעי עוד מעט עם השם יתברך.

ולאחר התפילה הלך ר' נחמן הארדענקיר לבית המדרש להתפלל בעדו ולומר תהלים. ואמר הבעש"ט לחינם הוא מרעיש, אם היה יכול ליכנס בפתח זה שהייתי רגיל ליכנס, היה פועל בתפילתו.

ובעת הזאת נכנס אצלו נשמת מת אחד וביקש ממנו לתקן אותו, וגער בו ואמר: שמונים שנה אתה נע ונד ולא שמעת עד היום שאני בעולם, צא רשע. ותיכף אמר להמשרת, רוץ מהר בצווחה גדולה שיפנו מן הדרך, כי הרגזתי אותו, פן יזיק לאיזה אדם. וכן היה, שהזיק בתולה אחת בתו של השמש.

וחזר המשרת אליו ושמע שהבעש"ט אמר. אני מוחל לך אותם שתי שעות, ולא תענה אותי. אמר לו המשרת, עם מי רום מעלתו מדבר, אמר, אין אתה רואה את מלאך המוות, שהיה תמיד בורח ממני, כדאמרי אינשי מגרשו למקום שגדלים הפלפלין השחורים, ועכשיו שנתנו לו רשות עלי, נתרחבו כתפיו ושמחה גדולה עליו.

ואח"כ באו כל אנשי העיר לקבל פניו ביו"ט. ואמר לפניהם דברי תורה. ואח"כ בעת הסעודה צוה להמשרת להביא דבש מבושל בצנצנת גדולה, והביא בקטנה. אמר, אין שלטון ביום המות, אפילו הגבאי אינו מציית לי. ואח"כ אמר, לכל המסובין, לכל אחד ואחד, מאיזה דבר יהיה שמור מאכילתו ושתייתו, ואחר כל אמר, עד כאן הייתי גומל עמכם חסד, ועכשיו גמלו עמי חסד.

ואח"כ הלך לבית הכבוד, בודד, ורצה המשרת לילך אחריו, שאל אותו מה יום מיומים שאתה רוצה לילך אחרי, מה ראית בי, ולא הלך אחריו, ומקודם גם אמר להם הסימן, שכאשר יפטר, יעמדו השני זייגערס (שעונים), ובבואו רחץ ידיו, והזייגער הגדול עמד. וסבבו אנשיו אותו שלא יראה עמידת הזייגר, אמר להם ידעתי שעמד הזייגר, ואין אני דואג לעצמי, כי יודע אני בבירור שאצא מפתח זה, תיכף אכנס בפתח אחר.

וישב על מיטתו, וצוה שיעמדו סביב מיטתו, ואמר להם דברי תורה על עמוד שעולין מגן עדן תחתון לג"ע עליון, וכן בכל עולם ועולם היאך הוא בעש"ן, ובביאור על סדר עבודה. וצוה להם לומר ויהי נועם. ושכב וישב כמה פעמים, וכיוון בכוונות עד שלא שמעו חיתוך אותיות. וציווה לכסות אותו בסדין, והתחיל להזדעזע ולחרוד כמו בשמונה עשרה. ואח"כ נח מעט, וראו שעמד הזייגר הקטן. והמתינו עד בוש, והניחו נוצה על חוטמו, וראו שנפטר.

כל זה שמעתי מר' יעקב מק"ק מעזיבוז שנפטר באה"ק. והרב אמר שר' ליב קעסלר ראה יציאת נשמתו כמו שלהבת מראה תכלת.

פעם אחת בא ר' ליב הנ"ל להבעש"ט כמה שבועות קודם פטירתו, ואמר לו שבוודאי ימות. ואמר ר' ליב הנ"ל ראש ועיניים תחת עינים וכו'. ולא רצה הבעש"ט, ואמר יחזירו לי מה שנטלו ממני זה ערך שנה, ולא רצה לחיות כי למה לו חיים כאלה.  
שמעתי שאמר הבעש"ט באיזה יום יפטר לעולמו. ובאותו יום היה בנו מ' צבי ישן. ואמרו להבעש"ט למה אינו מצוה לבנו, ואמר ומה אעשה שהוא ישן. וזה שישן, היה מפני שלא האמין שימות אביו, העירו אותו ואמרו לו, אביך אמר שבוודאי ימות היום. ובא אל אביו והתחיל לבכות. ואמר לו אביו ידעתי שנתתי לך נשמה קדושה, וכשהייתי רוצה היה בכוחי להביא נשמת אדם הראשון בסוד העיבור, והיית יודע כל מה שצריכין לידע. אבל יש לך נשמה קדושה, ואינך צריך לכל זה. וביקש ממנו, אף על פי כן, אמור לי איזה דבר. והתחיל לומר לו. ואמר איני מבין מה שאתה אומר, ואמר, תקיף לי עלמא, ואיני יכול לדבר עמך. ולמד עמו שֵׁם אחד, ואמר תכוון שם זה ותראה אותי ואלמוד עמך. אמר לו, שמא אשכח את השם הנ"ל, ואמר לו סגולה שיזכור את השם, אבל שכחתי מה אמר לו.

שבחי הבעש"ט

לספר מפטירת מורינו ורבינו הרב הקדוש נזר ישראל וקדושו הרב מוהר"ר רבי ישראל בעש"ט יהיה הרבה לכתוב, ונכתוב בקיצור נמרץ. קודם כל דבר, הוא לא נפל למשכב, ורק שכחו נכחש והלך, ושיער שיפטר ביום א' דשביעות, וזה נמשך כמה שבועות קודש לשבועות, ויש בחדר התבודדותו ולא הניח שיכנס אליו שום אדם, ורק שהיה אצלו פעמון והכה בו לקרוא המשרת בעת הצורך, וככה ישב לבדו, ואנשיו צעקו והתפללו כל הזמן, ובפרט הרב רבי גרשון מהאראדענקא נתעצם מאד בתפילות ומקוואות, ואמר הבעש"ט לחנם הם מרעישים, לשעבר הייתי יכול להתפלל, אבל היום אינו הזמן לכך, ומשפט שלי לא יהיה לפני שום בית דין ומלאך, אלא חפני השם יתברך שמו.

ובא רופא גדול למעזיבוז, ורצו העולם שיקחו לו ממנו תועלת, [היינו שרצו הציבור שהבעש"ט יתן רשות להרופא שינסה לרפאותו] אלא שהיו יראים לומר לו, והיה שם רבי דוד הרב דאוסטרהא [הוא הרה"ק מוהר"ר דוד היילפרין זי"ע מגדולי תלמידי הבעש"ט בעל דרכי ציון], ואמרו לו שהוא יאמר לבעש"ט, היות והוא היה חשוב אצלו מאד, וכשאמר לו רבי דוד את הדבר הזה, אמר לו הבעש"ט, דוד, גם אתה טועה דבר שאתה מחזיק אותי כאחד האדם, מה לי ולרופא.

ביום טוב שבועות ציוה שיהיו ניעורים אצלו, ומיד כשהאיר היום ציוה שיתפללו, ואחר ציוה שיאכלו סעודת המאכלי חלב, וציוה לשלוח להביא מי דבש כרגיל, אלא שציוה שלא יתעכבו. בא אליו הפקיד וציוה הבעש"ט לכסות את פניו, ודיבר עמו. ואמר לעולם שכאשר יפטר יעמדו כל השעונים מהילוכם, וכך הווה. ומה שנעשה עמו עוד אי אפשר לכתוב כאן, שיש הרבה מאוד לכתוב. ובחצות היום יצאה נשמתו בקדושה ובטהרה, זכותו יגן עלינו ועל כל ישראל אמן

שבחי הבעש"ט

קיבלתי מאאמו"ר הקדוש זי"ע, שקיבל מאביו עד הרבי רבי ברוך זי"ע, שעשה אא"ז הבעש"ט הקדוש זי"ע עליית נשמה לפני פטירתו, וזאת לדעת שבעל פעם בחייו שעשה עליית נשמה היה נראה כמו בר מינן, לכן נתן להם סימן שיעמדו השעונים בעת הסתלקותו, ועמידת השעון היה בחצות ליל שני, ונזה נשתלשל כל המבוכה רוב תלמידי הבעש"ט החזיקו את יום הראשון כי אז נראה הסתלקותו, אבל לא נגעו בו עד עמידת השעונים שהיה ביום ב' דשבועות.

כ"ק אדמו"ר מסקאליע זצוק"ל

כפי שכתב בספה"ק שבחי הבעש"ט שהמתינו עד בוש, נראה בעליל שחיכו הרבה זמן, וכן בספר מאמר מרדכי מהרה"צ מוהר"ר מרדכי חיים מסלאנים זצ"ל כתב שהרה"ק מוהר"ר וואלף קיצעס גילה הרבה פעמים הסדין שבו הי' מכוסה מרן הבעש"ט הק' והרי לכל הדיעות הקבורה הי' ביום ב', מן הסתם הי' בלילה מאוחר מאד ולא הלינו אף שמותר על פי הלכה להלין מפני כבודו או על פי צוואתו, והרי ציוה בפרוטרוט מי שיעשה ומה שיעשו.